Ваенна-транспартны факультэт БелДУТ

Ваенна-транспартны факультэт Беларускага дзяржаўнага ўніверсітэта транспарту — адзін з факультэтаў Беларускага дзяржаўнага ўніверсітэта транспарту.

 Гісторыя 
Факультэт створаны ў адпаведнасці з Пастановай Савета Міністраў Рэспублікі Беларусь № 775 ад 11 чэрвеня 2003 года. Факультэт фармаваўся на базе ваеннай кафедры, якая была створана ў 1953 годзе і заклала слаўныя традыцыі навучання і выхавання па ваенных і ваенна-спецыяльных дысцыплінах. Першым начальнікам факультэта быў прызначаны палкоўнік Леўтрынскi В. В.

З 1 верасня 2004 года былі ўтвораны дзве кафедры: агульнавайскавой падрыхтоўкі і ваенна-спецыяльнай падрыхтоўкі.

У 2005 годзе пры непасрэдным удзеле падраздзялення Дэпартамента чыгуначных войскаў (вайсковая частка 83469) у пасёлку Бярозкі Гомельскага раёна быў створаны Вучэбна-палявой цэнтр факультэта.

 Спецыяльнасці 
Кіраванне падраздзяленнямі транспартных войскаў (па напрамках):
 Кіраванне падраздзяленнямі транспартных войскаў (аднаўленне і будаўніцтва шляхоў зносін)
 Аднаўленне і будаўніцтва чыгуначнага шляху
 Аднаўленне і будаўніцтва штучных збудаванняў
 Аднаўленне і будаўніцтва транспартных камунікацый
 Кіраванне падраздзяленнямі транспартных войскаў (тэхнічная эксплуатацыя машын і абсталявання)

 Склад 
Згодна са структурай і штатнай колькасцю ў склад факультэта ўваходзяць:
 камандаванне;
 вучэбна-метадычная частка;
 аддзяленне страявое і кадраў;
 аддзяленне матэрыяльна-тэхнічнага забеспячэння;
 кафедра агульнавайскавой падрыхтоўкі;
 кафедра ваенна-спецыяльнай падрыхтоўкі;
 батальён курсантаў.

 Начальнікі 
 Аляксей Аляксеевіч Паддубны (з 2011)

Катэгорыя:Факультэты Беларускага дзяржаўнага ўніверсітэта транспарту
Катэгорыя:З’явіліся ў 2003 годзе
Катэгорыя:2003 год у Гомелі
Катэгорыя:Ваенныя навучальныя ўстановы Беларусі